biswa921/hiwiki-latest-pages-articles-raw huggingface dataset:
चन्दौसी रेलवे स्टेशन

चन्दौसी रेलवे स्टेशन;Chandausi railway station: चन्दौसी रेलवे स्टेशन भारत के उत्तर प्रदेश राज्य के सम्भल( भीमनगर) जिले में स्थित है और चन्दौसी में कार्य करता है चन्दौसी रेलवे स्टेशन वरेली रेल मार्ग पर पड़ता है तथा उत्तर रेलवे द्वारा कार्य करता है। मुख्य रेल गाड़िया दादर - वरेली एक्सप्रेस, देहरादून - इलाहाबाद लिँक एक्सप्रेस और दिल्ली मुजफ्फरपुर सद्भाबना एक्सप्रेस आदि रेलगाड़ियाँ यह से गुजर कर जाती है।

इतिहास
सन्दर्भ
 मुरादाबाद जंक्शन

श्रेणी:उत्तर प्रदेश में रेलवे स्टेशन
वेणीसंहार

वेणीसंहारम्, भट्टनारायण द्वारा रचित प्रसिद्ध संस्कृत नाटक है। भट्टनारायण ने महाभारत को 'वेणीसंहार' का आधार बनाया है। 'वेणी' का अर्थ है, स्त्रियों का केश अर्थात् 'चोटी' और 'संहार' का अर्थ है सजाना, व्यवस्थित करना या, गुंफन करना। वेणीसंहार नाटक को नाट्यकला का उत्कृष्ट उदाहरण माना जाता है और भट्टनारायण को एक सफल नाटककार के रूप में स्मरण किया जाता है। नाट्यशास्त्र की नियमावली का विधिवत पालन करने के कारण नाट्यशास्त्र के आचार्यों ने भटटनारायण को बहुत महत्त्व दिया है।

दुःशासन, द्रौपदी के खुले हुए केश पकड़ के बलपूर्वक घसीटता हुआ द्युतसभा में लाता है, तभी द्रौपदी प्रतिज्ञा करती है कि जबतक दुःशासन के रक्त से अपने बालों को भिगोएगी नहीं तब तक अपने बाल ऐसे ही बिखरे हुए रखेगी। भट्टनारायण रचित इस नाटक के अन्त में भीम दुःशासन का वध करके उसका रक्त द्रौपदी के खुले केश में लगाते हैं और चोटी का गुंफन करते हैं। इसी प्रसंग के आधार भट्ट नारायण ने इस नाटक का शीर्षक 'वेणीसंहार' रखा है।

छः अंक के कथावस्तु वाले इस 'वेणीसंहार' नाटक की मुख्य और सबसे बड़ी विशेषता यह है कि इसमें महाभारत की सम्पूर्ण युद्धकथा को समाविष्ट किया गया है। 'वेणीसंहार' नाटक की दूसरी विशेषता तृतीय अंक का प्रसंग कर्ण और अश्वत्थामा का कलह है।

नाटक का नायक दुर्योधन है, क्योंकि उसको लक्ष्य में रखकर समस्त घटनाएं चित्रित हैं। इसीलिए उसके दुःख, पराभव और मृत्यु का वर्णन होने से यह एक दुखान्त नाटक माना जाता है। कुछ विद्वान भीम को नाटक का नायक मानने के पक्ष में हैं, क्योंकि इसमें वीर रस की प्रधानता है तथा नाटक की कथा भीम की प्रतिज्ञाओं पर आधारित है। भीमसेन का चरित्र प्रभावशाली और आकर्षक है। उनके भाषणों से उनकी वीरता और पराक्रम का पता लगता है। उसमें आत्मविश्वास का अतिरेक है। अश्वत्थामा अपने गुणों को प्रकट किये बिना अपूर्ण व्यक्तित्व सा है।

नाटककार निस्सन्देह घटना-संयोजन में अत्यन्त दक्ष हैं। उनके वर्णन सार्थक और स्वाभाविक हैं। नाटक का प्रधान रस, वीर है। गौड़ी रीति, ओज गुण और प्रभावी भाषा-उसकी अन्य विशेषताएं हैं। कर्ण का वक्तव्य देखिये-
 सूतो वा सूतपुत्रो वा यो वा को वा भवाम्यहम्।    
 दैवायतं कुले जन्मः मदायत्तं तु पौरुषम्॥(वेणी. सं. 3)
 ''( मैं चाहे सूत हूँ या सूतपुत्र, अथवा कोई और। किसी कुल-विशेष में जन्म लेना यह तो दैव के अधीन है, मेरे पास जो पौरुष है उसे मैने पैदा किया है।)

बाहरी कड़ियाँ
वेणीसंहार (भारतीय अंकीय पुस्तकालय)
वेणीसंहार

श्रेणी:संस्कृत नाटक
त्रिभुवन विश्वविद्यालय अंतर्राष्ट्रीय क्रिकेट मैदान

thumb|Spectator's rest at Kirtipur Cricket Ground, Kathmandu
thumb|A match in Kirtipur Cricket Ground, Kathmandu
thumb|Kirtipur Cricket Ground, Kathmandu
thumb|Kirtipur Cricket Ground, Kathmandu
thumb|Kirtipur Cricket Ground, Kathmandu

त्रिभुवन विश्वविद्यालय अंतर्राष्ट्रीय क्रिकेट मैदान काठमांडू के किर्तीपुर में रहा अंतर्राष्ट्रीय क्रिकेट मैदान हैं।

सन्दर्भ

श्रेणी:क्रिकेट मैदान
कटघर रेलवे स्टेशन

कटघर रेलवे स्टेशन

कटघर रेलवे स्टेशन; Katghar Railway Station: उत्तर प्रदेश के मुरादाबाद शहर में स्थित है। यह लखनऊ-मुरादाबाद लाइन पर स्थित है। यह मुरादाबाद रेलवे स्टेशन से लगभग 5 किमी जो प्रमुख रेलवे स्टेशन इसके पास है।

इतिहास
सन्दर्भ
श्रेणी:उत्तर प्रदेश में रेलवे स्टेशन
श्रेणी:मुरादाबाद
शहीद रंगशाला

सहिद रंगशाला बिराटनगरमें रहा रंगशाला हैं। यह 10,000 क्षमता वाला स्टेडियम हैं। इस स्टेडियम के अंदर आने के लिए 3 मुख्य द्वार हैं। यह रंगशाला आगामी दिन में राष्ट्रीय खेलकूद शुरू करने वाला हैं। यह नेपाल के तीसरे बड़े स्टेडियम हैं। यह मोरङ XI के घरेलू मैदान हैं। यह नेपाल के एक प्रख्यात स्टेडियम हैं। बहुत प्रोग्राम इस स्टेडियम में होता हैं। यह रंगशाला में सातवें राष्ट्रीय खेलकूद २०७३ विभिन्न विधामें खेल हुआ था।

सन्दर्भ
 

बाहरी कड़ियाँ

श्रेणी:क्रिकेट मैदान
बागनाथ मंदिर

बागनाथ मंदिर (Bagnath Temple) भारत के उत्तराखण्ड के बागेश्वर ज़िले के बागेश्वर तीर्थस्थान में स्थित एक प्राचीन शिव मंदिर है। यह उत्तर भारत में एकमात्र प्राचीन शिव मंदिर है जो दक्षिण मुखी है, जिसमें शिव शक्ति की जलहरी पूर्व दिशा को है। यहाँ शिव पार्वती एक साथ स्वयंभू रूप में जलहरी के मध्य विद्यमान हैं। यह बागेश्वर ज़िले का सबसे प्रसिद्ध मंदिर है और ज़िले का नाम भी इसी मंदिर के नाम पर पड़ा है। यह सरयू नदी और गोमती नदी एवं सरस्वती (अदृश्य नदी) के संगम पर बागेश्वर नगर में स्थित है।"Uttarakhand: Land and People," Sharad Singh Negi, MD Publications, 1995"Development of Uttarakhand: Issues and Perspectives," GS Mehta, APH Publishing, 1999, ISBN 9788176480994

 इतिहास 
हिन्दु पौराणिक कथा के अनुसार बाबा मार्कडेय यहाँ शिव जी पूजा किया करते थे जिससे शिव जी एक बाघ के रूप में ऋषी मार्कडेय को आशीर्वाद देने आये थे। लेकिन कुछ सूत्रो के अनुसार भवन चन्द शासक लक्ष्मी चन्द ने 1602 ईस्वी में इसका निर्माण कराया था।

center|thumb|500px|

 इन्हें भी देखें 
 बागेश्वर
 सरयू नदी (उत्तराखण्ड)
 [[गोमती नदी (उत्तराखण्ड)

सन्दर्भ

श्रेणी:उत्तराखण्ड में हिन्दू मन्दिर
श्रेणी:बागेश्वर जिला
श्रेणी:उत्तराखण्ड में शिव मन्दिर
हंटरवाली

हंटरवाली मुम्बई की वाडिया मूविटोन द्वार निर्मित १९३५ की एक हिन्दी स्टंट फिल्म है जिसमें मेरी एन इवांस, जो निडर नाडिया के नाम से पुकारी जाती थीं, ने मुख्य किरदार निभाया था। इस फिल्म के जरिये वाडिया मूविटोन के नाडिया व वाडिया बंधु खासे नामचीन हो गये। हंटरवाली नाडिया के लिये मुख्य भूमिका में पहली फिल्म थी। उन्होंने फिल्म में कई स्टंट खुद किये जिसके कारण दर्शकों से उन्हें काफी सराहना मिली और यह फिल्म सुपरहिट हुई। हंटरवाली की बेटी इस फिल्म की अगली कड़ी (सीक्वल) है।

 कलाकार 
 निडर नाडिया (मेरी इवांस) राजकुमारी माधुरी उर्फ हंटरवाली के रूप में 
 बोमन श्राफ, जसवंत के रूप में
 जयदेव, हंटरवाली की दिली दोस्त कुन्नू के रूप में
 शरीफा, जसवंत की माँ कृष्णावती के किरदार में
 मास्टर मोहम्मद, राजा के रूप में 
 जॉन कवास
 गुलशन
 सयानी
 आतिश

इन्हें भी देखें
 

श्रेणी:भारतीय एक्शन फ़िल्में
श्रेणी:1935 में बनी हिन्दी फ़िल्म
निडर नाडिया

मेरी एन इवांस उर्फ मेरी इवांस वाडिया उर्फ निडर नाडिया (8 जनवरी 1908 – 9 जनवरी, 1996) भारतीय फिल्मजगत की एक अभिनेत्री और स्टंट नायिका थीं, जिन्हें 1935Mary Evans Wadia, aka Fearless Nadia Biography , tifr.res.in; accessed 22 November 2015.Hunterwali (1935)  NFAI. में जारी साहसी नकाबपोश हंटरवाली के रूप में याद किया जाता है। यह फिल्म भारतीय सिनेमा में महिलाओं को मुख्य भूमिका में प्रस्तुत करने वाली प्रारंभिक फिल्मों में शुमार है।

 जीवनी 
 प्रारंभिक जीवन 
निडर नाडिया का जन्म  8 जनवरी 1908 में पर्थ, पश्चिमी ऑस्ट्रेलिया हुआ था। उनका मूल नाम मेरी एन इवांस था। वह मार्गरेट व स्कॉटलैंड के मूल निवासी हर्बट इवांस की बेटी थी। हर्बट ब्रिटिश सेना में एक स्वयंसेवक थे और भारत आने के पहले वे ऑस्ट्रेलिया में रहते थे। मेरी महज एक एक वर्ष की थीं जब उनके पिता के रेजिमेंट की बॉम्बे के लिये बदली कर दी गई। इस तरह मेरी 1913 में पांच साल की उम्र में अपने पिता के साथ बॉम्बे चली आईं।

1915 में प्रथम विश्व युद्ध के दौरान जर्मनों के हाथों उनके पिता की असामयिक मृत्यु के फलस्वरूप उनका परिवार पेशावर (अब पाकिस्तान) में जा बसा। उत्तर-पश्चिम सीमांत प्रांत (अब खैबर पख्तूनख्वा) में रहने के दौरान उन्होंने वह घुड़सवारी, शिकार, मछली पकड़ना और निशाना लगाना सीखा। 1928 में मेरी अपनी मां और भाई रॉबर्ट जोन्स, जिनके बारे में बहुत ज्यादा मालूमात नहीं है, से साथ बॉम्बे लौट आईं और यहाँ मैडम एस्ट्रोवा से बैले नृत्य सीखा।

नाडिया ने पहले पहल बॉम्बे के सेना और नौसेना दुकानों में बतौर सेल्सवुमन नौकरी की, फिर "एक बेहतर नौकरी पाने" हेतु शार्टहैंड व टाइपिंग भी सीखना चाहती थीं। एस्ट्रोवा की मंडली ब्रिटिश सैनिकों के लिये सैन्य ठिकानों पर और भारतीय राजघरानों और आम लोगों के लिये धूल भरे छोटे कस्बों और गांवों में प्रदर्शन करती फिरती। यहीं उन्होंने गुलाटी मारना (cartwheel) जैसे करतबों में महारत हासिल की, जो बाद में फिल्म के स्टंट करने में बेहद काम आई।

 फिल्मी करियर 
अंगूठाकार|254x254पिक्सेल|हंटरवाली (1935) के पोस्टर में नाडिया नाडिया ने बतौर थियेटर कलाकार भारत के कोने कोने में भ्रमण किया और १९३० में जार्को सर्कस में काम करने लगीं। फिल्मों से उनका परिचय वाडिया मूविटोन के जे.बी.एच (जमशेद) वाडिया ने कराया। अविश्वास के बावजूद जमशेद ने नाडिया को देश दीपक और नूर-ए-यमन जैसी फिल्मों में छोटी मोटी भुमिकायें दीं। इनमें प्रसिद्धि पाने पर और सर्कस मे उनके कार्यानुभव को देखते हुये, जमशेद और उनके भाई ने नाडिया को स्टार बनाने का फैसला लिया।

 विरासत 
1993 में नाडिया के पड़पोते रियाद विंची वाडिया ने उनके जीवन और फिल्मों पर एक वृत्तचित्र "फीयरलेसः द हंटरवाली स्टोरी" का निर्माण किया। इसे 1993 के बर्लिन अंतर्राष्ट्रीय फिल्म महोत्सव में देखकर डोरोथी वेनर नामक एक जर्मन स्वतंत्र लेखक ने फियरलेस नाडियाः द ट्रू स्टोरी ऑफ बालिवुड्स ओरिजिनल स्टंट क्वी की रचना की, जिसका 2005 में अंग्रेजी में अनुवाद किया गया। माना जाता है विशाल भारद्वाज की हिंदी फिल्म रंगून नाडिया के जीवन और समय पर आधारित है, फिल्म में उनका किरदार कंगना राणावत ने निभाया।

 व्यक्तिगत जीवन 
नाडिया का विवाह होमी वाडिया से 1961 में हुआ।

 सन्दर्भ 

बाहरी कड़ियाँ
 
 Hunterwali images

श्रेणी:1908 में जन्मे लोग
श्रेणी:१९९६ में निधन
श्रेणी:हिन्दी अभिनेत्री
श्रेणी:भारतीय फ़िल्म अभिनेत्री
पर्यावरण नियोजन एवं समन्वय संगठन (एप्को)

पर्यावरण नियोजन एवं समन्वय संगठन (एप्को) (Environmental Planning and Coordination Organisation (EPCO)), भोपाल में स्थित एक स्वशासी संस्था है।  इसका कार्य जनसमुदाय में पर्यावरण के प्रति जागरूकता निर्माण करना और मध्य प्रदेश सरकार के साथ मिलकर विभिन्न परियोजनाओं को क्रियान्वित करना है। 
thumb|300px|एप्को कार्यालय परिसर
इसकी स्थापना वर्ष १९८१ में हुई थी। जलवायु परिवर्तन मुद्दों पर यह राज्य की नोडल एजेंसी के रूप में कार्य कराती है।  ५० एकड़ में फैले इसके परिसर को पर्यावास परिसर कहा जाता है
संगठन के विभाग
पर्यावरण शोध प्रयोगशाला
संरक्षण जल निकायों के प्रबंधन एवं संरक्षणदैनिक भास्कर 
बायोस्फीयर प्रणाली के प्रबंधन एवं संरक्षण 
प्रशिक्षण एवं जागरूकता 
पर्यावरण परामर्श सेल
प्रकाशन
मध्य प्रदेश राज्य जलवायु परिवर्तन कार्य योजना
जलवायु परिवर्तन के सन्दर्भ में मध्य प्रदेश की सुभेद्यता का आकलन
मध्य प्रदेश में जलवायु परिवर्तन: विशेषज्ञों के विचारों का संकलन
मध्य प्रदेश राज्य जलवायु परिवर्तन कार्य योजना - मध्य प्रदेश का जलवायु विज्ञान
चित्र दीर्घा

यह भी देखे 
आर्द्रभूमि

बाहरी कड़ियाँ
संस्थान का जालघर
मध्यप्रदेश जलवायु परिवर्तन ज्ञान पोर्टल
हिंदुस्तान टाइम्स
Bhopalis create their own Ganesha-हिंदुस्तान टाइम्स
सन्दर्भ

श्रेणी:भोपाल
श्रेणी:जलवायु परिवर्तन
श्रेणी:पर्यावरणीय प्रबन्धन
श्रेणी:पर्यावरण संरक्षण
नारायण हरी आपटे

नारायण हरी आपटे, (११ जुलाई १८८९ – १४ नवम्बर १९७१) लोकप्रिय मराठी उपन्यासकार, लेखक और सम्पादक थे। वो मूल रूप से महाराष्ट्र के थे।

सन्दर्भ

बाहरी कड़ियाँ
 

श्रेणी:1889 में जन्मे लोग
श्रेणी:मराठी लोग
श्रेणी:उपन्यासकार
श्रेणी:१९७१ में निधन
भिलाई इस्पात संयंत्र

भिलाई इस्पात संयंत्र (Bhilai Steel Plant (BSP)) भारत के छत्तीसगढ़ के भिलाई में स्थित इस्पात कारखाना है। यह भारत का पहला इस्पात उत्पादक संयंत्र है तथा मुख्यतः रेलों का उत्पादन करता है। 

इस संयंत्र की स्थापना सोवियत संघ की सहायता से १९५५ में हुई थी।

इस कारखाने की स्थापना दूसरी पंचवर्षीय योजना (1956-61)के अंतर्गत की गई थी।

दस बार देश का सर्वश्रेष्ठ एकीकृत इस्पात कारखाने के लिए प्रधानमंत्री ट्रॉफी प्राप्त यह कारखाना राष्ट्र में रेल की पटरियों और भारी इस्पात प्लेटों का एकमात्र निर्माता तथा संरचनाओं का प्रमुख उत्पादक है। देश में 260 मीटर की रेल की सबसे लम्बी पटरियों के एकमात्र सप्लायर, इस कारखाने की वार्षिक उत्पादन क्षमता 31 लाख 53 हजार टन विक्रेय इस्पात की है। यह कारखाना वायर रॉड तथा मर्चेन्ट उत्पाद जैसे विशेष सामान भी तैयार कर रहा है। भिलाई इस्पात कारखाना आईएसओ 9001:2000 गुणवत्ता प्रबन्धन प्रणाली से पंजीकृत है। अतः इसके सभी विक्रेय इस्पात आईएसओ की परिधि में आते हैं। 

भिलाई के कारखाने, इसकी बस्ती और डल्ली खानों को पर्यावरण प्रबन्धन प्रणाली से सम्बन्धित आईएसओ 14001 भी प्राप्त है। यह देश का ऐसा एकमात्र इस्पात कारखाना है जिसे इन सभी क्षेत्रों में प्रमाणपत्र मिला है। कारखाने को सामाजिक उत्तरदायित्व निभाने के लिए एसए: 8000 प्रमाणपत्र और व्यावसायिक स्वास्थ्य तथा सुरक्षा के लिए ओएचएसएएस-18001प्रमाणपत्र भी प्राप्त है। इन अन्तर्राष्ट्रीय स्तर पर मान्य प्रमाणपत्रों के कारण भिलाई के उत्पादों का महत्व और भी बढ़ जाता है तथा इस्पात उद्योग में इसकी गणना सर्वश्रेष्ठ संगठनों में की जाती है। भिलाई को अनेक राष्ट्रीय पुरस्कारों से सम्मानित किया गया है तथा इसे लगातार तीन वर्ष सीआईआई-आईटीसी सस्टेनेबिलिटी पुरस्कार प्राप्त हुआ है।

 उत्पादन 

+ उत्पादन उत्पाद  टन प्रति वर्ष Semis  533,000 रेल और भारी संरचनात्मक   750,000 ऐंगिल, चैनेल, Rrund & TMT छड़ें)  500,000 वायर रॉड (TMT, plain & ribbed)  420,000 प्लेट (3600 मिमी. तक चौड़े)  950,000 विक्रय योग्य कुल ईस्पात  3,153,000

सन्दर्भ
3 :  भिलाई हाउस के एक कमरे से शुरू हुआ था बीएसपी के मेडिकल विभाग का सफर https://www.naitahreek.com/2023/08/bhilai-steel-plant-bhilai-house-medicaldepartment.html
श्रेणी:भारत के इस्पात संयंत्र
धन-शोधन निवारण अधिनियम, 2002

धन-शोधन निवारण अधिनियम, २००२ (Prevention of Money Laundering Act, 2002) भारत के संसद द्वारा पारित एक अधिनियम है जिसका उद्देश्य काले धन को सफेद करने से रोकना है। इसमें धन-शोधन से प्राप्त धन को राज्यसात (ज़ब्त) करने का प्रावधान है। यह अधिनियम 1 जुलाई, 2005 से प्रभावी हुआ।

अभी तक इस अधिनियम में वर्ष 2005, 2009 और 2012 में संशोधन किए गये हैं।

सन्दर्भ

बाहरी कड़ियाँ
धन शोधन अधिनियम, २००२ पर प्रश्नोत्तरी
In 1st conviction under laundering Act, ex-minister jailed for 7 years

श्रेणी:भारत सरकार के अधिनियम
श्रेणी:भारत के अधिनियम
ऑस्ट्रेलिया क्रिकेट टीम का न्यूज़ीलैंड दौरा 2017

ऑस्ट्रेलियाई क्रिकेट टीम वर्तमान में तीन एक दिवसीय अंतरराष्ट्रीय (वनडे) खेलने के लिए जनवरी और फरवरी 2017 में न्यूजीलैंड दौरा कर रहे हैं।

ऑस्ट्रेलिया के कप्तान स्टीव स्मिथ पाकिस्तान के खिलाफ अंतिम वनडे में एक टखने की चोट पीड़ित होने के बाद श्रृंखला से बाहर हो गए। मैथ्यू वेड स्मिथ की जगह में ऑस्ट्रेलिया के कप्तान के रूप में नामित किया गया था और सैम हैज़लिट स्मिथ के स्थानापन्न के रूप में टीम में शामिल किया गया। हालांकि, वेड एक पीठ शिकायत के साथ पहले मैच से बाहर हो गए और एरॉन फिंच पर कप्तान के रूप में ले लिया। दूसरे वनडे से पहले, वेड पीठ की चोट के कारण श्रृंखला से बाहर हो गए और फिंच शेष मैचों में कप्तान के लिए जारी रखा।

न्यूजीलैंड चैपल-हैडली ट्रॉफी को पुनः प्राप्त करने के लिए, श्रृंखला 2-0 से जीत ली।

खिलाड़ी
 केन विलियमसन ( कप्तान)
  टॉम ब्लून्डेल (विकेट-कीपर)
 ट्रेंट बोल्ट
 नील ब्रूम
 डीन ब्राउनली
 कॉलिन डी ग्रैंडहोममे
 लौकी फर्ग्यूसन
 मार्टिन गप्टिल
  मैट हेनरी
  टॉम लैथम (विकेट-कीपर)
 कोलिन मुनरो
 जेम्स नीशाम
 मिशेल सेंटनेर
 ईश सोढ़ी
 टीम साउथी
 रॉस टेलर स्टीव स्मिथ ( कप्तान)
 मैथ्यू वेड ( कप्तान, विकेट-कीपर)
 एरॉन फिंच ( कप्तान)
 पैट कमिंस
 जेम्स फॉकनर
 पीटर हैंड्सकॉम्ब (विकेट-कीपर)
 जोस हैज़लवूड
 ट्रेविस हेड
 सैम हैज़लिट
 शान मार्श
 ग्लेन मैक्सवेल
 मिशेल स्टार्क
 बिली स्टांलके
 मार्कस स्टोइनिस
 एडम जाम्पा
मार्टिन गप्टिल मांसपेशियों में खिंचाव की समस्या के कारण दूसरे वनडे से बाहर हो गए। डीन ब्राउनली ने अपने कवर के रूप में टीम में शामिल किया गया। ईश सोढ़ी टीम में जोड़ा गया था और टॉम ब्लून्डेल अंतिम वनडे के लिए टीम से जारी किया गया था। गप्टिल हैमस्ट्रिंग की चोट से बरामद नहीं हुआ है और तीसरे वनडे से बाहर हो गए।

वनडे सीरीज
1ला वनडे

2रा वनडे

3रा वनडे

 सन्दर्भ 

श्रेणी:२०१७ में क्रिकेट
श्रेणी:ऑस्ट्रेलिया क्रिकेट टीम के न्यूजीलैंड दौरे
राज्य संग्रहालय, भोपाल

राज्य संग्रहालय भोपाल का उद्घाटन 2 नवम्बर, 2005 को म.प्र. के मुख्यमंत्री ने किया।  यह श्यामला हिल्स पर पर स्थित है। 
संग्रहालय का समय प्रातः 10.30 बजे से सायः 5.30 बजे तक होता है तथा यह प्रत्येक सोमवार एवं शासकीय अवकाश के दिन संग्रहालय बन्द रहता है। राज्य संग्रहालय भोपाल की स्थापना वर्ष 1909 में नवाब सुल्तानजहां बेगम ने की थी, पूर्व में इसका नाम एडवर्ड संग्रहालय था यह संग्रहालय वर्तमान में अजायबघर के नाम से जाना जाता  था जो कि वर्तमान में यह स्थान केंद्रीय ग्रंथालय भवन के नाम से जाना जाता है।  स्वतंत्रता के पश्चात इस संगृहालय को बाणगंगा स्थित इसके पुराने भवन में स्थापित किया गया। संगृहालय अपने नए भवन में 2 नवंबर वर्ष 2005 को स्थानांतरित हुआ जिसका उद्घाटन  तात्कालिक मुख्यमंत्री मध्यप्रदेश शासन द्वारा हुआ।  इस  भव्य भवन में 17 विथिकाएं हैं जोकि अलग-अलग विषयों के ऊपर बनी हुई है थीम दीर्घा प्रागेतिहासिक जीवाश्म दीर्घा  उत्खनित सामग्री दीर्घा धातु प्रतिमा दीर्घा  अभिलेख दीर्घा प्रतिमा दीर्घा रॉयल कलेक्शन तथा टेक्सटाइल दीर्घा साथी स्वतंत्रता संग्राम दीर्घा डाक टिकट ऑटोग्राफ दीर्घा पांडुलिपि दीर्घा लघु रंग चित्र दीर्घा मुद्रा दीर्घा अस्त्र-शस्त्र  दीर्घा बाघ गुफा मध्यकालीन दस्तावेज दीर्घा  तथा दुर्लभ वाद्य यंत्र दीर्घा है। थीम वीथी अर्थात सार  वीथी में ईसा पूर्व की द्वितीय शताब्दी से लेकर 13 वी शताब्दी तक की कलाकृतियां प्रदर्शित की गई है। 
thumb|300px|मंदसौर जिले से प्राप्त गौरी की प्रतिमा

सन्दर्भ
राज्य संग्रहालय भोपाल जालस्थल

चित्र दीर्घा
 

श्रेणी:भोपाल के संग्रहालय
श्रेणी:भोपाल के पर्यटन स्थल
श्रेणी:पुरातात्विक संग्रहालय
वारकरी सम्प्रदाय

अंगूठाकार|300px|right|आलन्दी से पंढरपुर की यात्रा पर निकला एक वारकरी। इनके कन्धे पर एकतारी और हाथ में चिपल्या है।
भगवान श्री विट्ठल के भक्त को वारकरी कहते हैं तथा इस संप्रदाय को वारकरी सम्प्रदाय कहा जाता है। 

'वारकरी' शब्द में 'वारी' शब्द अंतर्भूत है। वारी का अर्थ है यात्रा करना, फेरे लगाना। जो अपने आस्था स्थान की भक्तिपूर्ण यात्रा पुन: पुन: करता है, उसे वारकरी कहते हैं। सामान्यत: उनकी वेशभूषा इस प्रकार होती है : धोती, अंगरखा, उपरना तथा टोपी। इसी के साथ कंधे पर भगवा रंग की ध्वजा, गले में तुलसी की माला, हाथ में वीणा तथा मुख में हरि का नाम लेते हुए वह वारी के लिए निकलता है। वारकरी मस्तक, गले, छाती, छाती के दोनों ओर, दोनों भुजाएं , कान एवं पेटपर चन्दन लगाता है।

सन्दर्भ

बाहरी कड़ियाँ
1000 वर्ष से अनवरत चली आ रही है अनोखी वारकरी यात्रा

श्रेणी:हिन्दू धर्म
श्रेणी:महाराष्ट्र की संस्कृति
ओकाबा बिन नाफे

ओकबा बिन नाफे: Uqbah ibn Nafi (, ओकबा बिन नाफे का जन्म 622 ई. को हुआ था और वह बनी उमैया या उम्मयद खिलाफत की सेना के जरनल थे जिन्होंने वर्तमान पश्चिमी अल्जीरिया और मोरक्को पर विजय प्राप्त की थी। 670 में ओक़बा मिस्र के रेगिस्तान को पार करके उत्तरी अफ्रीका पहुंचे। वर्तमान ट्यूनीशिया में
उन्होंने एक शहर बसाया जो वर्तमान ट्यूनीशिया की राजधानी से 160 किलोमीटर दक्षिण में आज भी मौजूद है।
thumb|200px|right|खार्तूम की महान मस्जिद 
उत्तरी अफ्रीका की जीत के बाद जब वह एटलांटिक महासागर तक पहुंचे समुद्र में रास्ता तो नही था तो आपने दावत व हिदायत के लिए अपना घोड़ा समुद्र में डाल दिया और
कहा या अल्लाह! अगर यह समुद्र मेरी राह में आड़े न आता तो धरती के अंतिम छोर तक तेरा नाम ऊंचा करता चला जाता।

सन्दर्भ

श्रेणी:अरब
रूस में बौद्ध धर्म

यह लेख रूस में बौद्ध धर्म के बारे में है, बौद्ध धर्म की व्यापक परिभाषा के लिए विश्व में बौद्ध धर्म देखें। 

thumb|300px|इवोल्गा बौद्ध मठ, बुर्यातिया, रूस।
thumb|300px|right|पीले रंगो में रूस के बौद्ध बहुल (बहुमत वाले) क्षेत्र।

रूस में बौद्ध धर्म के 20,00,000 अनुयायि है, जो कुल संघीय आबादी के 1.4% है। ईसाई एवं इस्लाम के बाद यह रूस का तिसरा सबसे बड़ा धर्म है। विशेष रूप से यह तिब्बती वज्रयान सम्प्रदाय से मौजूद है। यह रूस में कुछ तुर्की और मंगोलिक जातियों (कालमिक बुर्यात और तूवान) का पारंपरिक धर्म है। बौद्ध धर्म तूवा की कुल जनसंख्या में 62%, कालमिकिया की जनसंख्या में 38% और बुर्यातिया की कुल जनसंख्या में 20% है। अन्य सर्वेक्षण के अनुसार कालमिकिया में 50% बौद्ध जनसंख्या है। कालमिकिया में अभी 22 बौद्ध विहार है, तूवा में करीब 16 और बुर्यातिया में 30 से भी ज्यादा विहार है। रूस के सभी बड़े शहरों में कई बौद्ध केन्द्र शुरू किए गये हैं।

 इतिहास 
ऐतिहासिक रूप से बौद्ध धर्म 17 वीं सदी में रूसी भूमि में बाइकाल क्षेत्र के बुर्यात समुदायों में फैल गया।Buddhism in Russia  at Buddhist.ru बौद्ध धर्म रूस के पारंपरिक धर्म, कानूनी तौर पर रूस के ऐतिहासिक विरासत का एक हिस्से के रूप में माना जाता है। [3] बौद्ध धर्म बुर्यातिया, कालमिकिया और तूवा के ऐतिहासिक मठ परंपराओं इसके अलावा कई धर्मान्तरित रूसी जातीयों में अब रूस भर में व्यापक है। [4]
रूस में बौद्ध धर्म का मुख्य रूप से अल्पसंख्यकों के रूप में अन्य तिब्बती स्कूलों के साथ, तिब्बती बौद्ध धर्म का गेलुक्पा स्कूल है। [5] हालांकि तिब्बती बौद्ध धर्म सबसे अधिक तिब्बत के साथ जुड़ा हुआ है, यह मंगोलिया के माध्यम से रूस में फैला है।

17 वीं सदी में, तिब्बती बौद्ध धर्म उत्तर में मंगोलिया से बाइकाल क्षेत्र (रूस) के बुर्यात समुदायों में फैल गया। दूसरी बौद्ध लहर तिब्बत से सीधे आ गई। मंगोल और मनचर्च्स के प्रभाव को कमजोर करने के लिए लक्ष्य से इस क्षेत्र में, ज़ार ने उन्हें बुर्याती बौद्ध धर्म के नेताओं के रूप में स्वीकार करने के लिए Gusinoozersk Datsan की Priors पर Bandido Khambo लामा के खिताब से सम्मानित किया गया। इस प्रकार, बुर्यात परंपरा मंगोलियाई चर्च के आधिकारिक तौर पर स्वतंत्र हुआ। 1741 में, महारानी एलिजाबेथ का एक फरमान है कि, बुर्यातिया में लामावादी विश्वास मान्यता प्राप्त है और 150 लामाओं के साथ 11 मठों (datsans) के स्थापना का अधिकृत फरमान जारी किया। रूस में यह बौद्ध धर्म के सरकारी मान्यता की तिथि मानी जाती है।

 इन्हें भी देखें 

 विश्व में बौद्ध धर्म

 सन्दर्भ 

 बाहरी कडियां 

श्रेणी:बौद्ध धर्म
श्रेणी:रूस
श्रेणी:देशानुसार बौद्ध धर्म
सीरिया में इस्लाम

thumb|260px|दमिश्क में स्थित उमय्यद मस्जिद

सीरिया में इस्लाम Islam in Syria: सीरिया की 90 प्रतिशत आबादी मुस्लिम है और। सुन्नी मुस्लिम कुल जनसंख्या के 74 प्रतिशत हैं जबकि शिया क़रीब 13 प्रतिशत जिसमें 10 प्रतिशत जनसंख्या ईसाइयो की। और कुछ यहूदी भी रहते हैं। जाति के रूप में सीरिया में कुर्द लोग तुर्कमेन लोग भी निवास करते है।

सीरिया में इस्लाम प्रवेश इतिहास
इस्लाम शुरु काल में सीरिया पर अरब मुस्लिम रशीदुन खिलाफद द्वारा 634, 640 ईस्वी में खलीफा हजरत अबू बकर और हजरत खालिद बिन वालिद के नेतृत्व में सीरिया पर विजय प्राप्त की थी जिसके परिणामस्वरुप सीरिया इस्लाम का एक प्रमुख केन्द्र बन गया जिसके बाद 7 वी सदी में उम्मयद खलिफाओ ने दमिश्क को अपनी राजधानी के रूप में स्थापित किया और उम्मयदो ने दमिश्क से एक साम्राज्य के रूप में शासन किया जिसमें सीरिया को चार नगरो दमिश्क, होम्स, फिलिस्तीन और जार्डन विभाजित किया गया जिसके बाद इस्लामी साम्राज्य का तेजी गति से विस्तार हुआ स्पेन से लेकर भारत और मध्य एशिया के हिस्सो पर दमिश्क से शासन किया इसी कारण सीरिया एक सम्रध्द साम्राज्य का केन्द्र रहा उम्मयद शासकों ने अब्द अल मलिक महल तथा उम्मयद मस्जिद और बहुत सारे महल मस्जिदो का निर्माण कराया था। 750 ईस्वी में अब्बासी खलिफाओ का सीरिया में शासन स्थापित हो गया उन्होने दमिश्क से राजधानी हटा कर बगदाद को बनाया उसके बाद चार वे अब्बासी ख़लीफा, हारुन अल रशीद ने 786 ईस्वी में बगदाद से अलप्पो को राजधानी बनाया था।

सन्दर्भ

श्रेणी:इस्लाम
श्रेणी:सीरिया
होशंग शाह

250px|thumb|माण्डू में होशंग शाह का मकबरा
होशंग शाह (अल्प खाँ उर्दु:الپ خان) (१४०६-३५) मालवा क्षेत्र का औपचारिक रूप से नियुक्त प्रथम  इस्लामिक राजा था। इसे हुशंग शाह ग़ोरी के नाम से भी प्रसिद्ध इस मालवा का राजा घोषित होने से पूर्व अल्प खाँ नाम प्रचलित था। अल्प खाँ के पिता दिलावर खाँ दिल्ली के सुल्तान फ़िरोज़ शाह तुगलक के दरबार से संबद्ध रहा था। दिलावर खाँ को  तुगलकों में से एक, फ़िरुज़ द्वारा मालवा का राज्यपाल नियुक्त किया गया था। १४०१ में उसने स्वयं को दिल्ली सल्तनत से मुक्त स्वायत्त राजा घोषित कर लिया था। अतः वह माण्डू में १४०१ में मालवा के प्रथम राजा के रूप में आया था। किन्तु उसने स्वयं को वहां का राजा घोषित नहीं किया था।

होशंगशाह के मकबरे को मध्य प्रदेश का ताजमहल भी कहा जाता है

सन्दर्भ

श्रेणी:मालवा का इतिहास
श्रेणी:मालवा के राजा
श्रेणी:होशंगाबाद के लोग
श्रेणी:भारतीय मुस्लिम
श्रेणी:१५वीं सदी के भारतीय सम्राट
कार्ति

कार्तिक शिवकुमार (जन्म 25 मई 1977), जिन्हें अपने परदे के नाम कार्ति से जाना जाता है, एक भारतीय फ़िल्म अभिनेता हैं। वह अभिनेता सूर्या के छोटे भाई है। उनका काम तमिल फिल्मों में केन्द्रित है। उन्होंने 2007 की फिल्म पृथिवीरान से पर्दापण किया था। पय्या (2010), नान महान अल्ला (2010) और सिरुथई (2011) से उन्होंने सफलता अर्जित की। फ्लॉप फिल्मों की श्रृंखला में दिखाई देने के बाद उन्होंने बिरियानी (2013), मद्रास (2014) और थोझा/ऊपिरी (2016) से दोबारा सफल फिल्में दी। 

 चुनिंदा फिल्में 
 साल फिल्म किरदार  भाषा टिप्पणी  2007  पृथिवीरान  पृथिवीरान  तमिल   2010  आइरथिल ओरुवन  मुथु  तमिल   2010  पय्या  शिवा  तमिल   2010  नान महान अल्ला  जीवा प्रकाशम  तमिल   2011  सिरुथई  रथनवेल पांडियन, "रॉकेट" राजा  तमिल   2012  सगुन  कमलकानन  तमिल   2013  एलेक्स पांडियन  एलेक्स पांडियन  तमिल   2013  ऑल इन ऑल अहागु राजा  अहागु राजा  तमिल   2013  बिरयानी  सुगन  तमिल   2014  मद्रास  कालि  तमिल   2016  ऊपिरि  सीनू  तेलुगू  द्विभाषी फिल्म 2016  थोझा  तमिल

सन्दर्भ

बाहरी कड़ियाँ

 
 
 

श्रेणी:1977 में जन्मे लोग
श्रेणी:जीवित लोग
श्रेणी:भारतीय अभिनेता
श्रेणी:तमिल अभिनेता
श्रेणी:तेलुगू अभिनेता
श्रेणी:चेन्नई के लोग
श्रेणी:तमिलनाडु के लोग
वसंत पुरुषोत्तम काले

वसंत पुरुषोत्तम काले  (मराठी: वसंत पुरुषोत्तम काळे), इन्हें मराठी साहित्य जगत में लोकप्रिय रूप से व पु नाम से जाना जाता है , वे एक मराठी लेखक थे जिनकी प्रमुख रचनाएँ है- लघु कथाएँ, उपन्यास, जीवनी रेखाचित्र। इनकी लेखक के रूप में 60 से अधिक पुस्तकें प्रकाशित है। उनकी प्रसिद्ध पुस्तकों में शामिल है साथी, वपुर्झा, ही वाट एकटीची , और ठीकरी। वे पेशे से एक वास्तुकार थे। 

उनकी मृत्यु 27 जून 2001 को हृदयाघात से मुंबई में अपने घर पर हुई।

 प्रकाशित साहित्य 
 साहित्यकृती का नाम   प्रकाशनवर्ष (इ.स.)  साहित्यप्रकार  प्रकाशक आपण सारे अर्जुन    वैचारिक   इन्टिमेट    कथासंग्रह   ऐक सखे    कथासंग्रह   कथा कथनाची कथा    ललित   कर्मचारी    कथासंग्रह   का रे भुललासी    कथासंग्रह   काही खरं काही खोटं    कथासंग्रह   गुलमोहर    कथासंग्रह   गोष्ट हातातली होती!    कथासंग्रह   घर हलवलेली माणसे    कथासंग्रह   चिअर्स    व्यक्तिचित्र   झोपाळा    कथासंग्रह   ठिकरी    कादंबरी   तप्तपदी    कथासंग्रह   तू भ्रमत आहासी वाया    कादंबरी   दुनिया तुला विसरेल    ललित   दोस्त    कथासंग्रह   निमित्त    ललित   पाणपोई    ललित   पार्टनर    कादंबरी   प्रेममयी    ललित(?)   प्लेझर बाँक्स भाग १ आणि २   पत्रसंग्रह   फॅन्टसी - एक प्रेयसी    ललित   बाई, बायको आणि कॅलेंड‍र    कथासंग्रह   भुलभुलैय्या    कथासंग्रह   महोत्सव    कथासंग्रह   माझं माझ्यापाशी?    ललित   माणसं    व्यक्तिचित्र   मायाबाजार    कथासंग्रह   मी माणूस शोधतोय    कथासंग्रह   मोडेन पण वाकणार नाही    कथासंग्रह   रंगपंचमी    ललित   रंग मनाचे    कथासंग्रह   लोंबकळणारी माणसं    कथासंग्रह   वन फॉर द रोड    कथासंग्रह   वलय    कथासंग्रह   वपु ८५    कथासंग्रह   वपुर्झा    ललित   वपुर्वाई    कथासंग्रह   सखी    कथासंग्रह   संवादिनी    कथासंग्रह   स्वर    कथासंग्रह   सांगे वडिलांची कीर्ती    व्यक्तिचित्र   ही वाट एकटीची    कादंबरी   हुंकार    कथासंग्रह   तप्तपदी    कादंबरी(?)  

 सन्दर्भ 

 बाहरी कड़ियाँ 
 

श्रेणी:1933 में जन्मे लोग
श्रेणी:२००१ में निधन
श्रेणी:मराठी लोग
श्रेणी:लेखक
नैनोकण

thumb|400px|सिलिका के नैनोकणों के अलग-अलग आकारों का सूक्ष्मदर्शी से चित्रण - (a) 20 नैनोमीटर, (b) 45 नैमी, और (c) 80 नैमी। (d) वाला चित्रण (b) का ही बढ़ा हुआ रूप है।
नैनोकण (nanoparticles) १ से १०० नैनोमीटर तक का आकार रखने वाले कण होते हैं। नैनोप्रौद्योगिकी में कण की परिभाषा में उसके एक ईकाई के रूप में दिखने, यात्रा करने और अन्य गुण व व्यवहार प्रदर्शित करने को अनिवार्य ठहराया जाता है। नैनोकणों का रसायनिकी, जीवविज्ञान, चिकित्सा, इलेक्ट्रोनिकी और अन्य प्रौद्योगिकी व विज्ञान की शाखाओं में बहुत महत्व है।

 इन्हें भी देखें 
 नैनोप्रौद्योगिकी

 सन्दर्भ 

*
जमरूद किला

thumb|right|जमरूद किला
जमरूद किला ख़ैबर दर्रे के मुख पर स्थित बाब-ए-ख़ैबर के पास स्थित एक क़िला है। प्रशासनिक रूप से यह पाकिस्तान के ख़ैबर-पख़्तूनख़्वा के संघीय प्रशासित कबायली क्षेत्र में पड़ता है। 

 इतिहास 
यह क्षेत्र अफ़्ग़ानिस्तान का भाग था और इसपर पश्तूनों का अधिकार था। सिख साम्राज्य के प्रसिद्ध सेनापति हरि सिंह नलवा ने इसपर अक्तूबर १८३६ में क़ब्ज़ा कर लिया। ६ पौष १८९३ विक्रम संवत, यानि १८ दिसम्बर १८३६, को क़िले की नीव रखी गई और इसका निर्माण ५४ में सम्पन्न हुआ। अफ़्ग़ानिस्तान के अमीर, दोस्त मुहम्मद ख़ान, ने इसे वापस लेने का प्रयत्न करा लेकिन ब्रिटिश राज तक इसपर सिखों का ही अधिकार रहा।

 इन्हें भी देखें 
 बाब-ए-ख़ैबर

 सन्दर्भ  

श्रेणी:पाकिस्तान में दुर्ग
श्रेणी:पाकिस्तान में पुरातत्व स्थल
स्पेस वेक्टर मॉडुलन

स्पेस वेक्टर मॉडुलन (Space vector modulation (SVM)), पल्स विद मॉडुलेशन करने का एल्गोरिद्म है। इसका उपयोग प्रत्यावर्ती धारा (AC) बनाने में होता है जो मुख्यतः तीन फेजी मोटरों को परिवर्ती चाल से घुमाने के काम आता है। स्पेस वेक्टर मॉडुलन कई प्रकार से किया जा सकता है और इन विभिन्न प्रकार के स्पेस वेक्टर मॉडुलन के अलग-अलग गुणधर्म हैं (जैसे कितनी गणना करनी पड़ती है, कुल हार्मोनिक डिस्टॉर्शन कितना है, आदि)।

सिद्धान्त

240px|thumb|right|सरल तीन फेजी इन्वर्टर का परिपथ

पाश्व चित्र में दिखाये गये इन्वर्टर के स्विचों को बन्द-चालू करने के कुछ मूलभूत नियम हैं। उदाहरण के लिये किसी भी समय किसी एक स्तम्भ में स्थित दोनों स्विच चालू नहीं होने चाहिये (नहीं तो लघु-परिपथ की स्थिति पैदा हो जायेगी।) यदि हम यह मानकर चलते हैं कि एक ही स्तम्भ के दोनों स्विच परस्पर पूरक स्थिति में रहेंगे, अर्थात् जब A+ चालू होगा तब A− बन्द होगा और जब A- चालू होगा तब A+ बन्द होगा।  इस शर्त का पालन करने पर इन्वर्टर के स्विचिंग की कुल ८ स्थितियाँ बनती हैं, जिनका नाम V0 से V7 तक है।

 वेक्टर A+ B+ C+ A− B− C− VAB VBC VCA  V0 = {000} OFF OFF OFF ON ON ON 0 0 0 zero vector V1 = {100} ON OFF OFF OFF ON ON +Vdc 0 −Vdc active vector V2 = {110} ON ON OFF OFF OFF ON 0 +Vdc −Vdc active vector V3 = {010} OFF ON OFF ON OFF ON −Vdc +Vdc 0 active vector V4 = {011} OFF ON ON ON OFF OFF −Vdc 0 +Vdc active vector V5 = {001} OFF OFF ON ON ON OFF 0 −Vdc +Vdc active vector V6 = {101} ON OFF ON OFF ON OFF +Vdc −Vdc 0 active vector V7 = {111} ON ON ON OFF OFF OFF 0 0 0 zero vector

स्पेस वेक्तर मॉडुलन को लागू करने का तरीका यह है- जिस तरह का आउटपुट प्राप्त करना चाहते हैं, उसे सन्दर्भ संकेत Vref कहते हैं। इस संकेत को प्रति सेकेण्ड fs (Ts = 1/fs) बार सैम्पल किया जाता है। सन्दर्भ वेक्टर की आवश्यकता के अनुसार कोई दो समीपवर्ती ऐक्टिव वेक्टर तथा कोई एक या दोनों जीरो वेक्टर को चुना जाता है। वेक्टरों का क्रम चुनने तथा किस शून्य वेक्टर का उपयोग किया जाय, इसकी अनेकों रणनीतियाँ सम्भव हैं, जिनके अलग-अलग लाभ-हानियाँ हैं।

center|thumb|400px|३-स्तम्भी इन्वर्टर सभी ८ स्विचिंग वेक्टर। पहले सेक्टर में एक उदाहरण दिया हुअ है जिसमें Vref प्रथम सेक्टर में दर्शाया गया है।

४-स्तम्भ वाले ३-फेजी इन्वर्टर के असंतुलित आपरेशन के लिये भी SVM नीति सम्भव है। 

 इन्हें भी देखें 

 αβγ परिवर्तन
 इन्वर्टर
 पल्स विद मॉडुलेशन (pulse width modulation)

सन्दर्भ

वाह्य कड़ियाँ
Model based control of PMSM motor with space vector modulation Description and working VisSim source code diagram.

श्रेणी:विद्युत इंजीनियरी
Category:नियंत्रण सिद्धान्त
श्रेणी:शक्ति इलेक्ट्रानिकी
सकल सन्नादी विरूपण

किसी आवर्ती संकेत (पेरिऑडिक सिग्नल) का सकल संनादी विरूपण (total harmonic distortion, या THD) बताता है कि वह संकेत पूर्णतः साइन-आकारी संकेत की तुलना में कितना 'विरूपित' है। इसकी परिभाषा निम्नलिखित है-

जहाँ Vn, nवें हार्मोनिक (सन्नादी) का RMS वोल्टता है, तथा n = 1 मूल आवृत्ति (fundamental frequency) है।

उदाहरण
right|thumb|400px|
उपरोक्त परिभाषा के अनुसार, बहुत से मानक संकेतों के लिये सकल सन्नादी विरूपण का मान सीधे निकाला जा सकता है। उदाहरण के लिये, 

(१) शुद्ध वर्गाकार तरंग (square wave) के लिये THDF का मान यह होगा-

(२) इसी तरह, आरादन्त संकेत (sawtooth signal) के लिये,

(३) पूर्णतः सममित त्रिभुजाकार तरंग (pure symmetrical triangle wave) का THDF निम्नलिखित होगा- 

(४) किसी आयताकार पल्स-शृंखला, जिसकी ड्यूटी सायकिल μ हो, (rectangular pulse train with the duty cycle μ) 
इसकी THDF निम्नलिखित होगी-
 
ध्यान दें कि जब संकेत सममित (symmetrical) हो जायेगा, अर्थात् μ=0.5, तब इस संकेत का THD न्यूनतम (≈0.483) होगा।

उपयोग
 किसी प्रवर्धक की गुणवत्ता बताने के लिये,
 शक्ति इलेक्ट्रॉनिकी में, विद्युत शक्ति की गुणवत्ता (पॉवर क्वालिटी) के सन्दर्भ में
इन्वर्टर से प्राप्त विद्युत शक्ति की गुणवत्ता के सन्दर्भ में।

सन्दर्भ

सन्दर्भ

श्रेणी:संकेत
मेक्सिकी क्रान्ति

thumb|right|250px|मेक्सिकी क्रान्ति की कुछ झलकियाँ
मेक्सिकी क्रान्ति (स्पेनी: Revolución Mexicana, रेवोलुसिओन मेहिकाना) उत्तर अमेरिका महाद्वीप के मेक्सिको देश में 1910–1920 काल में होने वाले कई हिन्सात्मक विद्रोहों की शृंखला थी जिसने मेक्सिको के सामाजिक व राजनैतिक ढाँचे में भारी परिवर्तन किए। क्रान्ति से पहले देश की कृषि-योग्य धरती पर चंद कुलीन परिवारों की जकड़ थी जो उसके बाद समाप्त होती गई हालाँकि धनी-निर्धन का अंतर देश में फिर भी बना रहा। मध्य वर्ग पहले की तुलना में सशक्त हुआ और सेना का भी देश की राजनीति पर प्रभाव बढ़ गया।John Tutino, From Insurrection to Revolution: Social Bases of Agrarian Violence, 1750–1940. Princeton: Princeton University Press 1986, p. 327.Alan Knight, "Mexican Revolution: Interpretations" in Encyclopedia of Mexico, vol. 2, p. 873. Chicago: Fitzroy Dearborn 1997.

 इन्हें भी देखें 
 मेक्सिको

 सन्दर्भ 

श्रेणी:मेक्सिको का इतिहास
आरादन्त तरंग

अंगूठाकार|साइन, वर्ग, त्रिभुज और आरादन्त तरंगरूप
आरादन्त तरंग (sawtooth wave) एक अ-साइनाकारी तरंग (non-sinusoidal) है जिसका ग्राफ आरा के दाँतों की तरह समकोण-त्रिभुज जैसी होता है।

श्रेणी:संकेत
फ़ॉकलैंड युद्ध

thumb|250px|फ़ॉकलैंड द्वीपसमूह पर ब्रिटिश क़ब्ज़ा बहाल करने वाले नौसैनिक दस्ते का जलमार्ग
फ़ॉकलैंड युद्ध (अंग्रेज़ी: Falklands War, स्पेनी: Guerra de las Malvinas) सन् १९८२ में ब्रिटेन और आर्जेन्टीना के बीच दस-सप्ताह तक चलने वाला एक युद्ध था, जो प्रशांत महासागर के दक्षिणी भाग में फ़ॉकलैंड द्वीपसमूह तथा दक्षिण जॉर्जिया एवं दक्षिण सैंडविच द्वीप समूह के दो ब्रिटिश-अधीन क्षेत्रों पर क़ब्ज़ा प्राप्त करने के लिए लड़ा गया। आर्जेन्टीना सदा से ही इन द्वीपों को अपना भाग बताता रहा है, हालांकि इनपर ब्रिटिश क़ब्ज़ा एक शताब्दी से भी अधिक रहा है।Caviedes, César N (1994). "Conflict over the Falkland Islands: A never-ending story?". Latin American Research Review. 29 (2): 172–87.

शुक्रवार २ अप्रैल १९८२ को आर्जेन्टीना के दस्तों ने इन द्वीपों पर हमला बोलकर उनपर नियंत्रण कर लिया और अगले ही दिन पास के दक्षिण जॉर्जिया एवं दक्षिण सैंडविच द्वीप समूह पर भी नियंत्रण कर लिया। ब्रिटेन ने इसका विरोध करा और अपने युद्धी जहाज़ वहाँ के लिए रवाना कर दिये। कई झड़पों के बाद १४ जून को द्वीपों पर स्थित आर्जेन्टीनी सैनिकों ने अपने हथियार डाल दिये और ब्रिटेन का वहाँ शासन फिर से बहाल हो गया। युद्ध में कुल मिलाकर २२५ ब्रिटिश और ६४९ आर्जेन्टीनी लोगों की मृत्यु हुई।Little, Walter. "The Falklands Affair: A Review of the Literature," Political Studies, (June 1984) 32#2 pp 296–310Tulchin, Joseph S (1987). "The Malvinas War Of 1982: An Inevitable Conflict That Never Should Have Occurred". Latin American Research Review. 22 (3): 123–141.

 इन्हें भी देखें 
 फ़ॉकलैंड द्वीपसमूह
 दक्षिण जॉर्जिया एवं दक्षिण सैंडविच द्वीप समूह

 सन्दर्भ 

श्रेणी:अर्जेण्टीना के क्षेत्रीय विवाद
श्रेणी:ब्रिटेन के क्षेत्रीय विवाद
श्रेणी:अर्जेण्टीना के युद्ध
श्रेणी:ब्रिटेन के युद्ध
श्रेणी:दक्षिण अमेरिका का इतिहास
मेरुतुङ्ग

मेरुतुंग १४वीं शताब्दी के एक भारतीय लेखक थे। उन्होंने संवत १३६१ में प्रबन्धचिन्तामणि नामक ग्रन्थ की रचना की। यह एक ऐतिहासिक महत्त्व की गद्य रचना है जिसमें इतिहास-प्रसिद्ध विद्वानों, कवियों और आचार्यों से सम्बद्ध घटनाओं का अलंकृत गद्यशैली में वर्णन किया गया है। गुजरात के प्राचीन ऐतिहासिक साहित्यिक साधनों मे यह ग्रन्थ सबसे अधिक उपयोगी सिद्ध हुआ है। इसमें वनराज द्वारा पाटण की स्थापना से लेकर वस्तुपाल द्वारा संघटित यात्राओ का वर्णन है। प्रबन्धचिन्तामणि में अपने समय की प्रचलित लगभग सभी कथाओं का परिचय मिलता है। मेरुतुंग द्वारा रचित अन्य ग्रन्थ 'विचारश्रेणी' है जिसमें सुरिगण की पट्टावली के साथ-साथ चावडा, सोलंकी और बघेल वंश के नृपतियों का तिथिक्रम भी दिया गया है।

सन्दर्भ

स्रोत
 

श्रेणी:प्राचीन भारतीय कवि
श्रेणी:मध्य प्रदेश का इतिहास
श्रेणी:मध्य प्रदेश के लोग
श्रेणी:राजा भोज
धम्मचक्र प्रवर्तन दिवस

thumb|right|300px|धर्मचक्र 

प्रवर्तन दिवस, दीक्षाभूमि
धर्मचक्र प्रवर्तन दिवस''' भारतीय बौद्धों का एक प्रमुख उत्सव है। दुनिया भर से लाखों बौद्ध अनुयाई एकट्ठा होकर हर साल अशोक विजयादशमी एवं १४ अक्टूबर के दिन इसे मुख्य रुप से दीक्षाभूमि, महाराष्ट्र के साथ साथ अब सारे भारत में मनाते हैं। इस उत्सव को स्थानीय स्तर पर भी मनाया जाता है।

२० वीं सदी के मध्य में  बोधिसत्व, भारत रत्न , विश्व ज्ञानपुंज,  सिंबल ऑफ नॉलेज  डॉ॰ बाबासाहेब आंबेडकर ने अशोक विजयादशमी के दिन १४ अक्टूबर १९५६ को नागपुर में अपने ५,००,००० (5 लाख से अधिक) अनुयायियों के साथ बौद्ध धर्म अपनाया था। डॉ॰ आंबेडकर ने जहां बौद्ध धम्म की दीक्षा ली वह भूमि आज दीक्षाभूमि के नाम से जानी जाती है। डॉ॰ आंबेडकर ने जब बौद्ध धर्म अपनाया था तब बुद्धाब्ध (बौद्ध वर्ष) २५०० था। विश्व के कई देशों एवं भारत के हर राज्यों से बौद्ध अनुयाई बहुत बड़ी संख्या में हर साल दीक्षाभूमि, नागपुर आकर धम्मचक्र प्रवर्तन दिवस १४ अक्टूबर को एक उत्सव के रूप में मनाते हैं साथ ही बौद्ध धम्म ग्रहण भी करते हैं और जीवन को नैतिकता, समानता, बंधुत्व, न्याय को शामिल करने का संकल्प लेते है।यह त्यौहार व्यापक रूप से डॉ॰ आंबेडकर के बौद्ध अनुयायियों द्वारा मनाया जाता है।

डॉ॰ बाबासाहेब आंबेडकर ने यह दिन बौद्ध धम्म दीक्षा के लिए चूना क्योंकि इसी दिन ईसा पूर्व ३ री सदी में सम्राट अशोक ने भी बौद्ध धर्म ग्रहण किया था। तब से यह दिवस बौद्ध इतिहास में अशोक विजयादशमी के रूप में जाना जाता था, डॉ॰ बाबासाहेब आंबेडकर ने बीसवीं सदीं में बौद्ध धर्म अपनाकर भारत से लुप्त हुए धर्म का भारत में पुनरुत्थान किया।

इस त्यौहार में विश्व के प्रसिद्ध बौद्ध व्यक्ति एवं भारत के प्रमुख राजनेता भी सामिल रहते है। धम्मचक्र प्रवर्तन दिवस के अवसर पर दीक्षाभूमि पर प्रति वर्ष हजारो लोग धर्म परिवर्तन कर बौद्ध बनते हैं। सन 2018 में 62वे धम्मचक्र प्रवर्तन दिवस के अवसर पर 62,000 तथा सन 2019 में 63वे धम्मचक्र प्रवर्तन दिवस के अवसर पर 67,543 अनुयायिओं ने दीक्षाभूमि पर बौद्ध धर्म अपनाया था।

सन्दर्भ

इन्हें भी देखें
बुद्ध जयंती
आंबेडकर जयंती
लोसर

बाहरी कड़ियाँ

श्रेणी:बौद्ध धर्म
श्रेणी:बौद्ध त्यौहार
श्रेणी:भारत में बौद्ध धर्म
श्रेणी:त्यौहार
श्रेणी:भीमराव आंबेडकर
श्रेणी:आधार
श्रेणी:सभी आधार लेख
श्रेणी:बौद्ध छुट्टियाँ
यूरेनियम अयस्क

225px|अंगूठाकार|दाएँ|औटूनाइट, द्वितीय यूरेनियम खनिज है, जिसका नाम फ्रांस के औटून से लिया गया।
यूरेनियम अयस्क भंडार पृथ्वी के गर्भ में स्थित सांद्र यूरेनियम है, जो आर्थिक रूप से उन्नति के लिए निकाला जाता है। यूरेनियम धरती के गर्भ में पाया जाने वाला बहुत आम तत्व है, जो चाँदी से 40 गुणा और सोने से पाँच सौ गुणा अधिक पाया जाता है। यह लगभग हर पहाड़, मिट्टी, नदियों और महासागरों में पाया जा सकता है। लेकिन कठिनाई केवल उन इलाकों को ज्ञात करने की है, जहाँ यह सांद्र अवस्था में पाया जाता है। 

यूरेनियम

यूरेनियम एक चाँदी और भूरे रंग का रेडियोधर्मी रासायनिक तत्व है। इसका रासायनिक चिह्न "U" और परमाणु क्रमांक 92 है। 

अयस्क की उत्पत्ति
यूरेनियम अयस्क के कई सारे अलग अलग भंडार बनते हैं, जो भूगर्भीय परिवर्तन और पहाड़ों के रासायनिक अभिक्रिया और यूरेनियम तत्व के कारण होता है। इसकी उत्पत्ति में मूल कारक,खनिज, उसके ऑक्सीकरण की क्षमता आदि है।

बाहरी कड़ियाँ

सन्दर्भ

श्रेणी:यूरेनियम
सीन

सीन (Seine) फ़्रांस में बहने वाली एक नदी है। इसका उद्गम डीजोन (Dijon) के उत्तर-पश्चिम के कम्यून (मध्यवर्ती पठारी क्षेत्र) में है और यह इंग्लिश चैनल में जाकर गिरती है। इसकी लम्बाई लगभग 777 किमी है। पेरिस शहर सीन नदी के किनारे ही स्थित है।

श्रेणी:फ़्रांस
श्रेणी:नदियाँ
सूचनाचित्रण

400px|thumb|दिल्ली मेट्रो के इस मानचित्र-रूपी सूचनाचित्र से उसके स्टेशनों को एक सरल तालिका से कहीं अधिक आसानी से समझा जा सकता है
सूचनाचित्रण (infographics) सूचना, जानकारी (डाटा) और ज्ञान को आसानी से समझने के लिए उन्हें चित्रों द्वारा दर्शाने को कहते हैं।Doug Newsom and Jim Haynes (2004). Public Relations Writing: Form and Style. p.236.Mark Smiciklas (2012). The Power of Infographics: Using Pictures to Communicate and Connect with Your Audience. सूचनाचित्रों के प्रयोग से मानव दृष्टि व्यवस्था की जानकारी में निहित अर्थ की क्षमता को बढ़ाया जा सकता है।Heer, J., Bostock, M., & Ogievetskey, V. (2010). A tour through the visualization zoo. Communications of the ACM, 53(6), 59-67.Card, Scott (2009). Information visualization. In A. Sears & J. A. Jacko (Eds.), Human-Computer Interaction: Design Issues, Solutions, and Applications (pp. 510-543). Boca Raton, FL: CRC Press.

 इन्हें भी देखें 
 चित्रालेख

 सन्दर्भ 

*
श्रेणी:चित्रण
श्रेणी:ग्राफ़िक डिज़ाइन
श्रेणी:समाचार डिज़ाइन
अंतरराष्ट्रीय सचल उपग्रह संगठन

thumb|350px|आईएमएसओ के सदस्य देश, कैप्टन मोइदउद्दीन निदेशक 15 अप्रैल 2015)

अंतरराष्ट्रीय सचल उपग्रह संगठन: International Mobile Setellite Ooranization:यह संगठन
सामुद्रिक, हवाई एवं स्थलीय संचलन उद्देश्यों हेतु उपग्रह संचार को विनियमित करता है। इसका मुख्यालयः लंदन में स्थित है और आधिकारिक भाषाएं: अंग्रेजी, फ्रांसीसी, रूसी एवं स्पेनिश उत्पति एवं विकास आईएमएसओ का उद्भव 1979 में अंतरराष्ट्रीय सामुद्रिक उपग्रह संगठन (इनमारसेट)पके रूप में हुआ। बाद के वर्षों में इन्टरनेट की स्थापना से जुड़ी संधि में बदलाव लाते हुए पइसमें स्थलीय एवं आकाशीय संचार को भी शामिल किया गया। इनमारसेट को 1994 से आईएमएसओ कहा जाने लगा बाद में संगठन के कार्यों की सेवाओं के निजीकरण का निर्णय लिया गया, जो 1999 में पूर्ण हुआ, जब एक नवीन कंपनी इनमारसेट लिमिटेड का निर्माण हुआ। आईएमएसओ एक नियामक के रूप में यह सुनिश्चित करता है कि कंपनी द्वारा अपनी प्रतिबद्धताएं पूर्ण की जा रही हैं या नहीं जनवरी 2014 तक इसमें 98 सदस्य राष्ट्र थे।

उद्देश्य
आईएमएसओ का उद्देश्य उपग्रहों की एक प्रणाली के द्वारा विश्वव्यापी स्तर पर सुरक्षित एवं वाणिज्यिक अनुप्रयोग के साथ उच्चगुणवत्तापूर्ण सचल संचार सेवाएं उपलब्ध कराना है। संरचना सभा, परिषद एवं निदेशालय इसके प्रमुख अंग हैं। सभा में सभी सदस्य शामिल होते हैं, जो दो वर्ष में एक बार अपनी बैठक करते हैं 22 सदस्यीय परिषद के 18 सदस्य सर्वाधिक निवेश अंश रखने वाले सदस्य देशों से चुनकर आते हैं, जबकि 4 सदस्यों का चुनाव सभा द्वारा न्यायपूर्ण भौगोलिक वितरण के आधार पर किया जाता है। निदेशालय का पप्रधान एक महानिदेशक होता।

सन्दर्भ

श्रेणी:अंतरराष्ट्रीय संगठन
ख्लेहरियत

ख्लेहरियत (तेज़ उच्चारण में ख्लेरियत) भारतीय राज्य मेघालय के पूर्व जयन्तिया हिल्स जिले का मुख्यालय है। इस जिले को पुराने जयन्तिया हिल्स जिले को विभाजित कर बनाया गया था। ख्लेहरियत और सायपुंग जिले के दो प्रमुख समुदाय एवं विकास खण्ड हैं। वर्ष २००१ की जनगणना के अनुसार नगर की जनसंख्या  है। 

ख्लेहरियत मेंं कुछ सरकारी अस्पताल एवं निजी चिकित्सालय हैं। यहां की अधिकांश जनसंख्या ईसाई है तथा यहां कई गिरजे हैं। बहुत से विद्यालय भी हैं, जैसे खलीह्रियत हायर सैकेण्डरी स्कूल, आदि जिनमें किण्डरगार्टन से लेकर विज्ञान शाखा में उच्चतर माध्यमिक स्तर तक के विद्यार्थी हैं। यहां के लोगों के प्रमुख क्रीडाओ में फ़ुटबाल एवं साण्ड की लडाई हैं।

 जलवायु 
यहां की जलवायु वर्षपर्यन्त अपेक्षाकृत ठ्ण्डी रहती है जिसमें मानसून के माह में भारी वर्षा होती हैं।

 बाहरी सूत्र 
 
 
सन्दर्भ

श्रेणी:मेघालय के शहर
श्रेणी:पूर्व जयन्तिया हिल्स ज़िला
श्रेणी:मेघालय के जिला मुख्यालय
श्रेणी:पूर्व जयन्तिया हिल्स ज़िले के नगर
सिंगम ३

சி3 एक आगामी भारतीय तमिल एक्शन-मसाला फ़िल्म है जिसका निर्देशन और लेखन कार्य हरीने किया है। यह 2010 में बनी सिंगम का ही तीसरा भाग है। इसमें सूर्या, अनुष्का शेट्टी मुख्य भूमिका में हैं। यह फ़िल्म 9 फरवरी 2017 को सिनेमाघरों में प्रदर्शित होगी।

 कलाकार 
 सूर्या - डीएसपी दुराई सिंगम
 अनुष्का शेट्टी - काव्या महालिंगम
 श्रुति हासन - विद्या

सन्दर्भ

बाहरी कड़ियाँ
 

श्रेणी:2017 की फ़िल्में
श्रेणी:तमिल फ़िल्में
महालंगूर हिमाल

महालंगूर हिमाल (नेपाली: महालंगूर हिमाल) हिमालय का एक भाग है जो पूर्वोत्तरी नेपाल और दक्षिण-मध्य तिब्बत में स्थित है। यह पूर्व में नांगपा ला नामक दर्रे से पश्चिम में अरुण नदी तक विस्तृत है। हिमालय के उपभागों की दृष्टि से इसके पश्चिम में खुम्बु हिमाल (जिस से आगे पश्चिम में रोल्वालिंग हिमाल) और पूर्व में कंचनजंघा हिमाल आता है। पृथ्वी के छ्ह में से चार सर्वोच्च पर्वत - माउंट एवरेस्ट, ल्होत्से, मकालू और चोयु - इसमें शामिल हैं। इसके तिब्बती ओर रोंगबुक और कंगशुंग हिमानियाँ (ग्लेशियर) बहती हैं जबकि नेपाली ओर बरुण, न्गोजुम्बा, खुम्बु और अन्य हिमानियाँ चलती हैं। यह सभी उत्तर व पूर्व में अरुण नदी द्वारा और दक्षिण में दुधकोशी नदी द्वारा कोसी नदी को जल प्रदान करती हैं।

 दृश्यपटल 
thumb|center|1000px|उत्तरी दृश्य: तिब्बत से मकालू, ल्होत्से, एवरेस्ट पर्वत, ग्याचुंगकांग और चोयु
thumb|center|1000px|दक्षिणी दृश्य: मेरा पर्वत से दृश्य

 इन्हें भी देखें 
 रोल्वालिंग हिमाल
 हिमालय

 सन्दर्भ 

श्रेणी:हिमालय
श्रेणी:नेपाल की पर्वतमालाएँ
श्रेणी:तिब्बत की पर्वतमालाएँ
सिंगम

सिंगम (English: Lion) एक भारतीय तमिल एक्शन मसाला फ़िल्म है जिसका निर्देशन हरी ने किया है। इसमें सूर्या, अनुष्का शेट्टी और प्रकाश राज मुख्य भूमिका में हैं। यह फ़िल्म 28 मई 2010 को सिनेमाघरों में प्रदर्शित हुई।

यह फ़िल्म का अनुवादित संस्करण तेलुगू में यमुडु और हिन्दी में द फाइटरमैन सिंगम नाम से प्रदर्शित हुई। 

 कलाकार 
 सूर्या - डीएसपी दुराई सिंगम
 अनुष्का शेट्टी - काव्या महालिंगम

सन्दर्भ

बाहरी कड़ियाँ
 

श्रेणी:तमिल फ़िल्में
ट्राइडेंट, चेन्नई

ट्राइडेंट, चेन्नई  एक पांच सितारा होटल हैं जो मीनमबाक्कम, चेन्नई, भारत में जीएसटी रोड पर स्थित हैं  यह चेन्नई शहर के केंद्र से लगभग 20 मिनट की दूरी पर हैं एवं चेन्नई अंतरराष्ट्रीय हवाई अड्डे,से सड़क के पार जीएसटी रोड पर हैं।
 
यह होटल ओबेराय समूह के द्वारा संचालित किया जाता हैं। ट्राइडेंट, चेन्नई 5 एकड़ (2.0 हेक्टेयर) की भूमि पर बनाया गया है और चेन्नई शहर का पहला हवाई अड्डा का होटल है। यहाँ पर ईआईएच एसोसिएटेड होटल्स लिमिटेड का  पंजीकृत कार्यालय भी है।

होटल

इस होटल में 167 कमरे हैं जिसमे 157 कमरे और 10 सुइट्स हैं। यहाँ के रेस्टोरेंट का नाम “सिन्नामौन” एवं "समुद्र" हैं। इसके अतिरिक्त यहाँ "आर्कोट बार" काफी प्रसिद्ध हैं। ट्राइडेंट चेन्नई में दो बैठक कक्ष हैं “आलाप प्रथम ” एवं “आलाप द्वितीय" हैं, जिनका संयुक्त क्षेत्रफल 4,356 वर्ग फीट (404.7 मीटर 2) एवं यहाँ 375 लोगों के लिए बैठने की क्षमता हैं। यहाँ का "चेत्तीनाद" बैठक कक्ष 880 वर्ग फीट (82 मीटर 2) का हैं एवं इसमे 45 लोगों के बैठने की क्षमता है। "ट्राइडेंट प्रथम" बैठक कक्ष में 15 लोगों को समायोजित कर सकते हैं और "ट्राइडेंट द्वितीय" और "ट्राइडेंट तृतीय" बैठक कमरे में 6-6 लोग समायोजित हो सकते हैं। 

चेन्नई में लक्जरी सुइट्स और होटल के कमरे

ट्राइडेंट चेन्नई में ठहरने के लिए 167 कमरे और 11 सुइट्स उपलब्ध हैं। इन कमरों को तीन समूहों में बांटा जाता है, डीलक्स कमरे, डीलक्स गार्डन व्यू कमरे और ट्राइडेंट क्लब कमरे।  सुइट्स को भी तीन समूहों में बांटा जाता है जूनियर सूट, राष्ट्रपति सूट एवं एग्जीक्यूटिव सूट।  यहाँ के सभी कमरे आधुनिक सुविधाओं से लैस हैं जिनमे सीधे डायल टेलीफोन, व्यक्तिगत बार, वायर्ड और वायरलेस इंटरनेट का उपयोग, एलसीडी टीवी, चाय और कॉफी बनाने की मशीन, हेयर ड्रायर और इलेक्ट्रॉनिक तिजोरी सहित अन्य कई सुविधाएं हैं। 

डीलक्स कमरे

280 वर्ग फुट में बने हुए डीलक्स कमरों में 24 घंटे भोजन पहुँचाने की व्यवस्था हैं। इन सभी डीलक्स कमरों को बहुत अच्छे तरीके से प्रकाशित किया गया हैं एवं इन्हें पूरी तरीके से आरामदायक बनाया गया हैं। इस होटल में मेहमानों को सम्मान के तौर पर कई सेवाएँ दी जाती हैं जिनमे उन्हें एअरपोर्ट से बिना किसी शुल्क के लाने और ले जाने की सुविधा भी शामिल हैं। 

डीलक्स गार्डन व्यू के कमरे

डीलक्स गार्डन व्यू के कमरे एवं डीलक्स कमरों में विभिन्नता हैं एवं यहाँ से सुंदर बगीचों का एक अद्भुत दृश्य दिखाई पड़ता हैं।  280 वर्ग फुट के इस कमरे में सभी आधुनिक सुविधाओं हैं।  यहाँ खिड़की के पास एक आरामदायक लाउंज कुर्सी भी हैं। इस होटल में मेहमानों को सम्मान के तौर पर कई सेवाएँ दी जाती हैं जिनमे उन्हें एअरपोर्ट से बिना किसी शुल्क के लाने और ले जाने की सुविधा भी शामिल हैं।  

ट्राइडेंट क्लब कमरे

ट्राइडेंट क्लब कमरे विशेष रूप से चेन्नई आने वाले व्यापार यात्रियों के लिए डिजाईन की गयी हैं। यह एक्सप्रेस चेक-इन एवं चेक-आउट की सुविधा हैं। 

 सन्दर्भ 

श्रेणी:होटल
Category:चेन्नई
चित्र वीणा

thumb|एन रविकिरण (मध्य में) नवचित्रवीणा बजाते हुए।

चित्रवीणा, एक भारतीय वाद्ययंत्र है जो कर्नाटक संगीत में उपयोग किया जाता है। इसे 'हनुमद् वीणा', 'महानाटक वीणा' तथा 'गोटुवाद्यम' भी कहते हैं। इसमें २० या २१ तंतु होते हैं।

श्रेणी:भारतीय वाद्य यंत्र
श्रेणी:तंतुवाद्य
काला सागर आर्थिक सहयोग

काला सागर आर्थिक सहयोग संगठन; Black Sea Economic Cooperation: (BSEC), इस संगठन का उद्देश्य है काला सागर क्षेत्र के देशों के मध्य आर्थिक और तकनीक सहयोग में वृद्धि लाना तथा इसका मुख्यालय इस्तांबुल तुर्की में स्थित है।

उद्भव एवं विकास
1980 के दशक के अन्त में तुर्की के राष्ट्रपति तुर्गट ओजाल ने काला सागर क्षेत्र के देशों का एक आर्थिक समूह गठित करने का प्रस्ताव रखा। 24-25 जून, 1992 को इस्तानबुल में 11 देशों ने काला सागर आर्थिक सहयोग
(बीएसईसी) घोषणा-पत्र, जिसमें संगठन के मौलिक उद्देश्यों की रूपरेखा प्रस्तुत की गई है, पर हस्ताक्षर किये और इस प्रकार बीएसईसी अस्तित्व में आ गया।
उद्देश्य
बीएसईसी का प्रमुख उद्देश्य, सदस्य देशों के बीच द्वि-पक्षीय और बहुपक्षीय आर्थिक सहयोग, विशेषकर परिवहन, संचार, उर्जा, कृषि, पर्यावरण, संरक्षण, व्यापार एवं उद्योग, स्वास्थ्य तथा औषधि के क्षेत्रों में, को प्रोत्साहन देना है।
संरचना तथा कार्य
विदेश मामलों के मंत्रियों की बैठक (एमएमएफए) संसदीय सभा तथा सचिवालय बीएसईसी के प्रमुख संरचनात्मक अंग हैं एमएमएफए, बीएसईसी का प्रधान नीति निर्धारक अंग है। वर्ष में कम से कम एक बार इसकी बैठक आवश्यक रूप से आयोजित की जाती है सदस्य देश चक्र क्रम में इसके अध्यक्ष होते हैं। संसदीय सभा में एक अंतर्राष्ट्रीय सचिवालय और तीन समितियां होती हैं ये तीन समितियां हैं-

1. आर्थिक, व्यापारिक, तकनीकी और पर्यावरण
मामलों की समिति;

2. सांस्कृतिक, शैक्षणिक और
सामाजिक मामलों की समिति,
तथा;

3. कानूनी एवं राजनीतिक
मामलों की समिति। सचिवालय का प्रधान अधिकारी निदेशक होता है।
गतिविधियां
1993 में थेसालोनिकी (यूनान) में एक काला सागर
व्यापार एवं विकास बैंक की स्थापना की गई तथा ईबीआरडी ने बीसीसीआई परियोजनाओं के लिये 3.75 बिलियन डॉलर देने का वचन दिया। 1995 में रोमानिया के बुखारेस्ट शहर में आयोजित शिखर सम्मेलन में ऊर्जा, संचार और परिवहन जैसे क्षेत्रों में बेहतर सहयोग स्थापित करने के लिये एक घोषणा- पत्र पर हस्ताक्षर किए गए। इससे पहले मई 1994 में सदस्यों ने क्षेत्रीय विवादों को सुलझाने के लिये अन्तर-संसदीय विधिक एवं राजनीतिक मामलों की समिति के तत्वावधान में एक तंत्र सृजित करने का निर्णय लिया। यद्यपि, सदस्य देशों के मध्य विवादों (जैसे-रूसी सेनाओं को हटाने की मॉल्डोवा की मांग, आदि) ने अवरोधक का कार्य किया है, तथापि, यह संगठन मुक्त व्यापार क्षेत्र सृजित करने के लिये हर संभव प्रयास कर रहा है। 1996 के शिखर सम्मेलन में बीएसईसी ने बीएसईसी सहयोग को लागू करने के लिये एक विज्ञप्ति का अनुमोदन किया। 1 मई, 1999 से इसके चार्टर के प्रवृत्त होने के साथ, बीएसईसी ने अंतरराष्ट्रीय कानूनी पहचान हासिल की और एक पूर्ण क्षेत्रीय संगठन बन गया- कला सागर आर्थिक
सहयोग (बीएसईसी)।
सदस्य
काला सागर आर्थिक सहयोग सदस्यता वाले देशों की सूची वर्ष 2014 के अनुसार।
thumb|450px|

   
    पर्यवेक्षक सदस्य देश:
 
       

सन्दर्भ
श्रेणी:अंतरराष्ट्रीय संगठन
वेणेश्वर मेला

बेणेश्वर मेला, राजस्थान के डुंगरपुर जिले का प्रसिद्ध मेला है जिसमें जिले के आदिवासी बड़ी संख्या में भाग लेते हैं। यह मेला माघ शुक्ल पूर्णिमा के अवसर पर वेणेश्वर नामक स्थान पर लगता है जो सोम, माही व जाखम नदियों के पवित्र संगम पर डुंगरपुर से ६८ किमी की दूरी पर स्थित है।राजस्थान का ‘प्रयागराज‘ है ये स्थान, तीन नदियों के संगम में लाखों लोग लगाते हैं डुबकीबेणेश्वर मेला 2022

बेणेश्वर मंदिर के परिसर में लगने वाला यह मेला भगवान शिव को समर्पित होता है। संगम पर डुबकी लगाने के पश्चात भगवान शिव के दर्शन के लिए बेणेश्वर मंदिर जाने को हर कोई बेताब रहता है। संगम पर बने इस मंदिर के निकट भगवान विष्णु का भी मंदिर है, 

सन्दर्भ

बाहरी कड़ियाँ
आदिवासियों का मुख्य पर्व ‘बेणेश्वर मेला’
अजब-गजब हैं बेणेश्वर की मेला परम्पराएं

श्रेणी:राजस्थान में त्यौहार
श्रेणी:डूंगरपुर ज़िला
उत्तर गारो हिल्स जिला

उत्तर गारो हिल्स जिला भारतीय राज्य मेघालय का प्रशासनिक जिला है। जिला मुख्यालय रेसुबेलपाड़ा में स्थित है। जिले का क्षेत्रफल 1,113 वर्ग कि॰मी॰ तथा जनसंख्या 1,18,325 (2001 के अनुसार) है।

इतिहास
उत्तर गारो हिल्स जिला पूर्व गारो हिल्स जिले से अलग होकर बना है।

सन्दर्भ

 

   

गारो
*
अमजद जावेद

अमजद जावेद () एक अंतरराष्ट्रीय स्तर के क्रिकेट खिलाड़ी है जो संयुक्त अरब अमीरात की राष्ट्रीय क्रिकेट टीम के लिए क्रिकेट खेलते हैं। ये एक हरफनमौला खिलाड़ी है इन्होंने अपनी  टीम संयुक्त अरब अमीरात क्रिकेट टीम के लिए पहला मैच २०१४ में खेला था।

सन्दर्भ

श्रेणी:जीवित लोग
श्रेणी:1980 में जन्मे लोग
श्रेणी:हरफनमौला खिलाड़ी
श्रेणी:संयुक्त अरब अमीरात के क्रिकेट खिलाड़ी
श्रेणी:दुबई के लोग
श्रेणी:संयुक्त अरब अमीरात के वनडे क्रिकेटर